In Januarie 2005 het ons die eerste keer vir Anton Jansen, restoureerder van monumente en ou geboue, op sy plot, Belofte, op die Rietfontein kleinhoewes besoek. Daar is oor die jare verskeie historiese gedenkstukke op dié plot opgerig.
In Oktober 2004 besoek ons Faan en Issie Smuts se statige grasdak-opstal, die Bronberg Lodge, wat toe ‘n ruk terug soos ’n feniks stil-stil uit die as uit opgestaan het. Ons onthou nog hoe die kuiermense by Nikos gespook het om die brand wat die opstal vernietig het, te blus.
Faan was ‘n mede-eienaar van die destydse Rhodesia Motors in Pretoria, het ‘n vliegtuig aangeskaf waarmee hy en sy vriende die land vol gevlieg het om te gaan rugby kyk, was in die boubedryf en die restaurantwêreld. Hy was een van die stigterslede van die Suid-Afrikaanse Skaapkop- en Afvalgilde.
Oom Hoffie het ons vertel van sy sewe jaar in ’n interneringskamp in die Tweede Wêreldoorlog waar hy ’n viool met ’n knipmes uit ’n stuk tafel gemaak het. Dié en ander avonture is vervat in sy outobiografie, “Skizze eines lange Lebens” (sketse uit ’n lang lewe).
Oom Hoffie is na die oorlog as skeikundige terug na die myne en toe hy in Pretoria beland, waar hy vir die Buro vir Standaarde gewerk het, kon hy nie daaraan dink om in die stad te bly nie. En so het die soektog na ‘n klein lappie grond buite Pretoria begin.